স্টাফ রিপোর্টার, নবীগঞ্জ থেকে ॥ নবীগঞ্জে সরকারী খাল ভরাটের অভিযোগ নিয়ে উত্তেজনা দেখা দিয়েছে। এক্ষেত্রে তহশীলদারের আপত্তি গ্রাহ্য করা হয়নি। প্রয়োজনীয় উদ্যোগ গ্রহণের নিমিত্তে গতকাল উপজেলার সহকারী কমিশনার (ভূমি) নিকট লিখিত অভিযোগ দেয়া হয়েছে। অভিযোগ সূত্রে প্রকাশ, উপজেলার দেবপাড়া ইউনিয়নের গোপলার বাজার তহসীলভুক্ত ঝিটগাঁ গ্রামের যুক্তরাজ্য প্রবাসী আবুল হোসেনের পুত্র ইয়ারুপ মিয়া নিকটবর্তী ফুটারচর মৌজার ১নং খতিয়ানের খাল ভরাট করায় পানি নিষ্কাশনে প্রতিবন্ধকতা তৈরী হয়েছে। খবর পেয়ে গোপলারবাজারের তহশীলদার ঘটনাস্থলে গিয়ে খাল ভরাটে নিষেধাজ্ঞা দেন। এনিয়ে স্থানীয় ফুটারচর গ্রামের মজিদ মিয়ার ছেলে আবদুর রহমান সহকারী কমিশনার (ভূমি) এর নিকট লিখিত অভিযোগ দায়ের করেন।